open-index/open-wikipedia-markdown huggingface dataset:
முதல் பெலோபொன்னேசியன் போர்

**முதல் பெலோபொன்னேசியன் போர்** (*First Peloponnesian War*, கிமு 460-445) என்பது எசுபார்த்தாவின் தலைமையிலான பெலோபொன்னேசியன் கூட்டணி மற்றும்  தீப்ஸ் மற்றும் ஆர்கோசின் ஆதரவுடனான ஏதென்ஸ் தலைமையிலான டெலியன் கூட்டணி ஆகியவற்றிற்கு இடையே நடந்த  போராகும். இந்தப் போரானது, இரண்டாம் புனிதப் போர் போன்ற தொடர்ச்சியான மோதல்கள் மற்றும் சிறு போர்களைக் கொண்டிருந்தது. ஏதெனியர்கள் தங்கள் நகரத்தை நீண்ட சுவர்களைக் கட்டி பலப்படுத்துதல், பெலோபொன்னேசியன் கூட்டணியில் இருந்து மெகாரா விலகி ஏதென்சின் அணியில் இணைதல் மற்றும் ஏதெனியன் பேரரசின் வளர்ச்சியில் எசுபார்த்தாவுக்கு ஏற்பட்ட பொறாமை, கவலை உள்ளிட்ட பல விசயங்களே போருக்கு காரணமாக இருந்தன.

முதல் பெலோபொன்னேசியன் போரானது கிமு 460 இல் ஓனோ போரில் இருந்து தொடங்கியது. அதில் எசுபார்த்தன் படைகள் ஏதெனியன்-ஆர்கிவ் கூட்டணியால் தோற்கடிக்கப்பட்டன.     முதலில் ஏதெனியர்கள் சண்டையில் சிறப்பான வெற்றியை ஈட்டினர். அவர்களின் சிறந்த கடற்படையைப் பயன்படுத்தி வென்றனர். கிமு 457 வரை எசுபார்தன்களும் அவர்களது கூட்டாளிகளும் தனக்ராவில் ஏதெனிய இராணுவத்தை தோற்கடிக்கும் வரை அவர்கள் நிலத்தில் சண்டையிடுவதில் சிறந்து விளங்கினர். எவ்வாறாயினும், ஏதெனியர்கள் எதிர்த்தாக்குதல் நடத்தி, போயோட்டியன்களுக்கு எதிராக ஓனோஃபிட்டா போரில் சிறப்பான வெற்றியைப் பெற்றனர், மேலும் இந்த வெற்றியைத் தொடர்ந்து தீப்சைத் தவிர முழு போயோட்டியாவையும் ஏதென்சு தன் கட்டுப்பாட்டில் கொண்டுவந்தது.

ஏஜினாவை டெலியன் கூட்டணியின் உறுப்பினராக்குவதன் மூலமும் பெலோபொன்னீசை சூறையாடுவதன் மூலமும் ஏதென்ஸ் மேலும் தங்கள் நிலையை உறுதிப்படுத்திக்கொண்டது. ஏதெனியர்கள் கிமு 454 இல் எகிப்தில் பாரசீகர்களால் தோற்கடிக்கப்பட்டனர். இது அவர்கள் எசுபார்த்தாவுடன் ஐந்து ஆண்டு போர்நிறுத்த ஒப்பந்தத்தை மேற்கொள்ள  வழிவகுத்தது. இருப்பினும், கிமு 448 இல் இரண்டாம் புனிதப் போரின் தொடக்கத்திலிருந்து போர் மீண்டும் வெடித்தது. கிமு 446 இல், போயோடியா கிளர்ச்சி செய்து கொரோனியாவில் ஏதெனியர்களை தோற்கடித்து அவர்களின் சுதந்திரத்தை மீட்டெடுத்தது.

முதல் பெலோபொன்னேசியப் போர் எசுபார்த்தாவிற்கும் ஏதென்சுக்கும் இடையிலான ஒரு ஒப்பந்தத்தினால் முடிவடைந்தது. இது முப்பது ஆண்டு அமைதி ஒப்பந்தம் (கிமு 446-445 குளிர்காலம்) என அழைக்கப்பட்டது. இந்த அமைதி உடன்படிக்கையின் விதிகளின்படி, இரு தரப்பினரும் தங்கள் பேரரசுகளின் முக்கிய பகுதிகளை தக்கவைத்துக் கொண்டனர். எசுபார்த்தா தரையில் ஆதிக்கம் செலுத்தியபோது ஏதென்ஸ் கடலில் அதன் ஆதிக்கத்தைத் தொடர்ந்தது. மெகாரா பெலோபொன்னேசியன் கூட்டணிக்குத் திரும்பியது.  ஏஜினா திரை செலுத்தியது ஆனால் டெலியன் கூட்டணியில் தன்னாட்சி உறுப்பினரானாக இருந்தது. இரண்டு கூட்டணிகளுக்கு இடையேயான போர் கிமு 431 இல் மீண்டும் தொடங்கியது, அது இரண்டாம் பெலோபொன்னேசியப் போருக்கு வழிவகுத்தது. அது உறுதியான எசுபார்த்தன் வெற்றியுடன் முடிவுக்கு வந்தது, அதன் தொடர்ச்சியாக, கிமு 404 இல், ஏதென்சு எசுபார்த்தாவால் ஆக்கிரமிக்கப்பட்டது.

## குறிப்புகள்

பகுப்பு:ஏதென்சு ஈடுபட்ட போர்கள்
பகுப்பு:முதல் பெலோபொன்னேசியப் போர்
பகுப்பு:எசுபார்த்தா ஈடுபட்ட போர்கள்
பகுப்பு:பண்டைய கிரேக்கம் சம்பந்தப்பட்ட போர்கள்
கமல் தேசாய்

**கமல் தேசாய்** (*Kamal Desai*) இந்தியாவின் கர்நாடக மாநிலத்தைச் சேர்ந்த ஓர் எழுத்தாளர் ஆவார். 1928 ஆம் ஆண்டு நவம்பர் மாதம் 10 ஆம் தேதியன்று இவர் பிறந்தார். மராத்தி மொழியில் நாவல்கள் எழுதினார். இரண்டு சிறுகதைத் தொகுதிகளை வெளியிட்டுள்ளார்.

பெல்காம் மாவட்டத்தில் உள்ள யம்கான் மார்டியில் பிறந்தார். பெல்காமில் படித்தார். பம்பாய் பல்கலைக்கழகத்தில் மராத்தியில் முதுகலைப் பட்டம் முடித்தார். கமல் தேசாய் 1955 ஆம் ஆண்டு முதல் எழுதத் தொடங்கினார் மற்றும் புனேவில் ஓய்வு பெற்றார்.

1975 ஆம் ஆண்டு வெளிவந்த தொப்பி அணிந்த பெண் என்ற நாவலுக்காக இவர் மிகவும் பிரபலமானவர்.

## தேர்ந்தெடுட்க்கப்பட்ட படைப்புகள்
* *ரேங்கு* (நிறங்கள்), கதைகள் (1962)
* *ரேட்ராந்தின் அம்கா யுதாச்சா பிரசாங்கு* (நாங்கள் இரவும் பகலும் போரை எதிர்கொள்கிறோம்), நாவல் (1963)
* *கால சூர்யா* (இருண்ட சூரியன்), நாவல் (1972)
* *ரேங்கு-2*, கதைகள் (1998)
## மேற்கோள்கள்

பகுப்பு:1928 பிறப்புகள்
பகுப்பு:மராத்தி எழுத்தாளர்கள்
பகுப்பு:பெளகாவி மாவட்ட மக்கள்
பகுப்பு:2011 இறப்புகள்
பகுப்பு:இந்திய எழுத்தாளர்கள்
தார்ச்சவ்னா

**தார்ச்சவ்னா** (*Darchhawna*) வடகிழக்கு இந்திய மாநிலமான மிசோரத்தைச் சேர்ந்த ஒரு வரலாற்றாசிரியர் ஆவார். இந்தி மொழியில் இவர் எழுதுகிறார். 1936 ஆம் ஆண்டின் புத்தாண்டு தினத்தில் பிறந்தார். வடகிழக்கு மலைப் பல்கலைக்கழகத்தின் மிசோரம் வளாகமாக இருந்தபோது தார்ச்சவ்னா மிசோரம் பல்கலைக்கழகத்தில் சிறப்புப் பணியில் இருந்த முன்னாள் அதிகாரி ஆவார்.  மிசோ வரலாற்று சங்கத்தின் நிறுவனர் தலைவராகவும் இருந்தார்.  பல முறை இந்த அமைப்பின் தலைவர் பதவியை வகித்தார். 2013 ஆம் ஆண்டில் தேர்ந்தெடுக்கப்பட்ட பின்னர் பதவியை தொடர்ந்து வகிக்கிறார். இந்திய இலக்கியத்திற்கு இவர் ஆற்றிய பங்களிப்புகளுக்காக இந்திய அரசு தார்ச்சவ்னாவிற்க்கு 2005 ஆம் ஆண்டில் பத்மசிறீ என்ற நான்காவது உயரிய குடிமக்கள் விருதை வழங்கிச் சிறப்பித்தது.

## மேற்கோள்கள்

பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
பகுப்பு:1936 பிறப்புகள்
பகுப்பு:வாழும் மக்கள்
பகுப்பு:இந்திய எழுத்தாளர்கள்
வி. கே. சங்லு

**வி. கே. சங்லு** (*V. K. Shunglu*) என்பவர் இந்தியாவின் தலைமைக் கணக்குத் தணிக்கையாளர் பணியாற்றியவர் ஆவார். இவர் மத்தியப் பிரதேசத்தின் 1962ஆம் ஆண்டைச் சார்ந்த பணியாளர் தொகுதி இந்திய ஆட்சிப் பணி அதிகாரி ஆவார். இவரது ஆட்சிப் பணியில் குடிமக்களுக்கு ஆற்றிய பங்களிப்பிற்காக 2019-ல் பத்ம பூசண் விருது பெற்றார்.

## ஆரம்ப வாழ்க்கை மற்றும் கல்வி
சங்லு 1959ஆம் ஆண்டு தில்லியில் உள்ள துயா இசுடீபன் கல்லூரியில் பொருளாதாரத்தில் இளங்கலைப் பட்டம் பெற்றார். 1961ஆம் ஆண்டு தில்லி பல்கலைக்கழகத்தில் வரலாற்றில் முதுகலைப் பட்டம் பெற்றார்.

## தொழில்
சங்லு 1962-ல் மத்தியப் பிரதேச அதிகாரிப் பிரிவில் இந்திய ஆட்சிப் பணியில் சேர்ந்தார். 1993-ல் மின்துறையின் சிறப்புச் செயலாளராகவும், 1994-ல் சுகாதாரம் மற்றும் குடும்ப நலத்துறை செயலாளராகவும் பணியாற்றியுள்ளார். இவர் 1995-ல் தொழில் கொள்கை மற்றும் மேம்பாட்டுத் துறையின் செயலாளராகவும், வெளிநாட்டு முதலீட்டு ஊக்குவிப்பு வாரியத்தின் உறுப்பினராகவும் பணியாற்றினார். 1996-ல் இந்தியாவின் 9வது தலைமைக் கணக்குத் தணிக்கையராக நியமிக்கப்பட்டார். இவர் 2002-ல் பணி ஓய்வு பெறும் வரை இந்தப் பதவியில் பணியாற்றினார். .

## ஓய்வுக்குப் பின்
ஓய்வு பெற்ற அதிகாரிகளால் உருவாக்கப்பட்ட ஊழல் எதிர்ப்பு மன்றமான இந்தியா மறுமலர்ச்சி முன்முயற்சியின் நிறுவன உறுப்பினர்களில் இவரும் ஒருவர். பொதுநலவாய விளையாட்டு ஊழல் தொடர்பான விசாரணைக் குழு மற்றும் டெல்லி மாநிலத்தில் அரசு நியமனங்களில் முறைகேடுகள் குறித்த குற்றச்சாட்டுகளை ஆய்வு செய்த சங்லு கமிட்டி உள்ளிட்ட பல குழுக்களிலும் இவர் உறுப்பினராக இருந்துள்ளார். சர்தார் சரோவர் அணையின் கட்டுமானத்தால் இடம்பெயர்ந்த மக்களின் மறுவாழ்வு மதிப்பீடு செய்வதற்கான குழுவிற்கும், இந்திய மேலாண்மை கழகங்களின் கட்டணத்தை உயர்த்துவதற்கான முன்மொழிவை ஆராயும் குழுவிற்கும் இவர் தலைமை தாங்கினார். இவர் 2014 முதல் தில்லி பொதுப் பள்ளி சமூகத்தின் உறுப்பினராகவும் பின்னர் தலைவராகவும் ஆனார்.

## பத்ம பூசண் விருது
பொதுச் சேவைகளில் இவரின் பங்களிப்புகளுக்காக இவருக்கு 2019ஆம் ஆண்டு பத்ம பூசண் விருது வழங்கப்பட்டது.

## மேற்கோள்கள்

பகுப்பு:இந்திய ஆட்சிப் பணி அலுவலர்கள்
பகுப்பு:வாழும் மக்கள்
மோதி லால் கெம்மு

**மோதி லால் கெம்மு** (*Moti Lal Kemmu*) இந்தியாவின் சம்மு காசுமீர் மாநிலத்தைச் சேர்ந்த சமகால நாடக ஆசிரியர் ஆவார். சிறீநகரில் ஒரு காசுமீரி இந்து குடும்பத்தில் இவர் பிறந்தார். சம்மு காசுமீர் பல்கலைக்கழகத்தில் பயின்றார்.  நகர் உதாசு, டீன் அசங்கதி அய்காங்கி (1968), லால் திரேயாசு, லோல் ரே (1972), திரூனோவ் (1970), திசாய் (1973), நாடக் திரூச்சே (1980), டோட்டா டோல் ஐனா (1985) ஆகியவை மோதிலாலில் நாடகங்களில் சிலவாகும்.

அரசாங்க உதவித்தொகை மூலம், கெம்மு 1961 ஆம் ஆண்டு முதல் 1964 ஆம் ஆண்டு வரை பரோடா பல்கலைக்கழகத்தில் பேராசிரியர் சி சி மேத்தாவிடமிருந்து நாடகம் மற்றும் நாடகத்துறையில் சிறப்புப் பயிற்சி பெற்றார். பின்னர் சம்மு மற்றும் காசுமீர் அரசாங்கத்தின் கலாச்சார அமைப்பில் 1964 ஆம் ஆண்டு முதல் 1991 ஆம் ஆண்டு வரை பல்வேறு பதவிகளில் பணியாற்றினார். 
 
2012 ஆம் ஆண்டு மோதி லால் கெம்முவுக்கு பத்மசிறீ விருது வழங்கப்பட்டது.
## மேற்கோள்கள்

பகுப்பு:2018 இறப்புகள்
பகுப்பு:பத்மசிறீ விருது பெற்றவர்கள்
பகுப்பு:ஜம்மு காஷ்மீர் மக்கள்
பகுப்பு:இந்திய எழுத்தாளர்கள்
மிகை அறிவியல்

**மிகை அறிவியல்** (*Hype in science*) என்பது அறிவியல் தகவல்தொடர்பு மற்றும் கல்வி தொடர்பான வெளியீட்டில், அறிவியல் ஆய்விதழ்களுக்கு கண்டுபிடிப்புகளை சமர்ப்பிக்கும் போதும் செய்தி ஊடகங்களில் அறிவியல் ஆய்வுகள் தொடர்பான முடிவுகளை வெளியிடும் போது **அறிவியல்** கண்டுபிடிப்புகளை மிகைப்படுத்தியும் பரபரப்பாகாக செய்தியாக்குவதாகும்.

## மேற்கோள்கள்

பகுப்பு:அறிவியல் பெயரீடு
சுபகிருது ஆண்டு

**சுபகிருது ஆண்டு** என்பது தமிழ்ப் புத்தாண்டில் பிரபவ ஆண்டு துவங்கி அறுபது ஆண்டுகள் என ஆண்டு வட்ட முறையில் வரக்கூடிய ஆண்டுகளில் முப்பத்தாறாம் ஆண்டாகும். இந்த ஆண்டை செந்தமிழில் **நற்செய்கை** என்றும் குறிப்பர்.

## சுபகிருது ஆண்டு வெண்பா
சுபகிருது ஆண்டு எப்படிப்பட்டது என்பது குறித்து இடைக்காட்டுச் சித்தர் இயற்றியதாக கூறப்படும் அறுபது வருட வெண்பாவில்
 
சுபகிருது தன்னிலே சோழதே சம்பாழ்
அவமாம் விலைகுறையு மான்சாம் சுபமாகும்
நாடெங்கு மாரிமிகு நல்லவிளை வுண்டாகுங்
கேடெங்கு மில்லையதிற் கேள்

இந்தப் பாடலின்படி இந்த ஆண்டில், அதாவது சுபகிருது ஆண்டில் சோழநாடு பாழாகும்; மணப்பண்டங்களின் விலை குறையும். நல்ல விதமாக மழை பெய்து விளைச்சல் அதிகரிக்கும். மழை மிகுதியாகப் பெய்தாலும் அதனால் எந்த பாதிப்பும் இருக்காது.

## மேற்கோள்கள்

பகுப்பு:இந்துக் காலக் கணிப்பு முறை
இரெனி வணிகத் துறைமுகம்

**இரெனி வணிகத் துறைமுகம்** (*Reni Commercial Seaport*)  உக்ரைன் நாட்டின் தான்யூபு ஆற்றின் இடது கரையில் அமைந்துள்ள ஒரு துறைமுகம் ஆகும். இத்துறைமுகம் உக்ரைனின் முக்கியமான போக்குவரத்து மையமாகும். நதி, கடல், சாலை மற்றும் இரயில் போக்குவரத்து அனைத்தும் இங்கு நெருக்கமாகப் பின்னிப் பிணைந்துள்ளன. ஆண்டு முழுவதும் இங்கிருந்து போக்குவரத்து நடைபெறுகிறது. கப்பல் நிறுத்துமிடத்திற்கு  அருகிலுள்ள அதிகபட்ச ஆழம் 3.5-12 மீ (சராசரி 7.5 மீ) ஆகும். இதனால் எந்த வகையான சரக்குகளையும் இங்கிருந்து கையாள முடியும். உக்ரைன் நாட்டுச் சட்டத்தின்படி, உக்ரைன் துறைமுகங்களின் துறைமுக நிர்வாகத்தின் செயல்பாடுகள் உக்ரைனிய கடல் துறைமுக ஆணையத்தின் மாநில நிறுவனமான இரெனி  கிளையால் நிர்வகிக்கப்படுகிறது.
## காட்சியகம்
## Gallery

Рені. Морський порт 03 Ємності.jpg|Port facilities|துறைமுக வசதிகள்
Рені. Морський порт 04 вишка.jpg|Tower|கோபுரம்
Рені. Морський порт 05 Центральний вхід.jpg|Main entrance|பிரதான வாயில்

Рені. Морський порт 01.jpg|Customs gate|சுங்க வாயில்



## மேற்கோள்கள்

பகுப்பு:உக்ரைன்
இயால்டா வணிகத் துறைமுகம்

**இயால்டா வணிகத் துறைமுகம்** (*Yalta Sea Commercial Port*) உக்ரைனில் உள்ள யால்டா நகரத்தில் அமைந்துள்ள ஒரு வணிக துறைமுகமாகும். கிரிமியா மூவலந்தீவின் கருங்கடல் கடற்கரையில் இயால்டா வணிகத் துறைமுகம் உள்ளது. 

துறைமுகம் முதலில் கருங்கடல் கப்பல் நிறுவனத்திற்கு சொந்தமானதாக இருந்தது. இப்போது உக்ரமோரிச்ஃபிளாட்டு என்ற உக்ரைனிய கப்பல் நிறுவனத்தின் கட்டுப்பாட்டில் உள்ளது. இயால்டா கடல் வர்த்தகத் துறைமுகம் சரக்குகளின் போக்குவரத்து பணிகளின் செயலாக்கத்தை மேற்கொள்கிறது.  மேலும் வெளிநாடுகளுக்குப் பயணம் செய்யும் உள்நாட்டுப் பயணிகளுக்கும் சேவை செய்கிறது.
## மேற்கோள்கள்

பகுப்பு:உக்ரைன்
முண்டகக்கண்ணியம்மன் கோயில், சென்னை

**முண்டகக்கண்ணியம்மன் கோயில்** இந்தியாவின் தமிழ்நாட்டின் தலைநகரமான சென்னையில் மயிலாப்பூரில் உள்ள ஓர் அம்மன் கோயிலாகும்.

## அமைவிடம்
லஸ்சில் இருந்து சாந்தோம் செல்லும் சாலையில் இடதுபுறத்தில் பெரிய வளைவு காணப்படும். அந்த வழியில் சென்று கோயிலை அடையலாம். 

## அமைப்பு
இக்கோயில் கிழக்கு திசை நோக்கி அமைந்துள்ளது. மூன்று நிலைகளைக் கொண்ட ராஜகோபுரம் உள்ளது. கோயிலின் உள்ளே அரச மரங்கள் உள்ளன. அதன்கீழ் விநாயகரும், நாகர்களும் உள்ளனர். அம்மன் சன்னதிக்குப் பின்புறத்தில் விழுதுகள் இல்லாத அபூர்வ கல்லால மரமும் புற்றுடன்கூடிய மூன்றடி கல்நாகமும் உள்ளது. கல்லால மரத்தைத் தல மரமாக வணங்குகின்றனர்.

## மூலவர்
மூலவராக முண்டகக்கண்ணியம்மன் உள்ளார். தாமரை மொட்டு வடிவத்தில் தன்னை அம்மன் சுயம்புவாக வெளிப்படுத்திக் கொண்டதாலும் தாமரை என்ற தமிழ்ச் சொல்லுக்குரிய முண்டகம் என்பதை கொண்டு தொடங்க அம்மனை சேர்த்து முண்டகக்கண்ணி அம்மன் என்ற பெயர் அமைந்ததாகக் கூறுவர். வேப்பிலை பாவாடை உடுத்தி, வெள்ளி கைபொருத்தி, சந்தன காப்பு அலங்காரத்தில் அம்மன் பொதுவாகக் காணப்படுவார். ரேணுகாதேவியின் அவதாரங்களுள் ஒன்றாகவும், சப்த கன்னிகைகளில் ஒருவராகவும் இவர் கருதப்படுகிறார்.

## இவற்றையும் பார்க்க
* மயிலாப்பூர் திருவள்ளுவர் கோயில்

## மேற்கோள்கள்

## வெளியிணைப்புகள்
* அருள்மிகு முண்டகக்கண்ணி அம்மன் கோயில் மற்றும் திருவள்ளுவர் திருக்கோயில், மயிலாப்பூர், சென்னை, திருக்கோயில் தளம்
* மயிலை முண்டகக்கண்ணி அம்மன் கோயில் கூழின் மகிமைகள்.... சக்தி ஆன்லைன், 19 சூலை 2019

பகுப்பு:சென்னை மாவட்டத்திலுள்ள அம்மன் கோயில்கள்
திராங்கானு ஆறு

**திராங்கானு ஆறு** என்பது (மலாய்: *Sungai Terengganu*; ஆங்கிலம்: *Terengganu River*) மலேசியாவின் கிழக்குக் கரை மாநிலமான திராங்கானு மாநிலத்தில் உள்ள ஆறு. இந்த ஆறு உலு திராங்கானு மாவட்டத்தில் உள்ள கென்யிர் ஏரியில் *(Lake Kenyir)* உருவாகிறது.

திராங்கானு மாநிலத்தின் தலைநகரான கோலா திராங்கானு வழியாக பாய்ந்து தென் சீனக் கடலில் கலக்கிறது. இதன் பாதையில் சுல்தான் மகமூட் பாலம் *(Sultan Mahmud Bridge);* மனிர் பாலம் *(Manir Bridge);* புலாவ் செகாட்டி பாலம் *(Pulau Sekati Bridge);* கோலா திராங்கானு பாலம் *(Kuala Terengganu Drawbridge)* என நான்கு பாலங்கள் உள்ளன..

திராங்கானு ஆற்றின் முக்கிய துணை நதிகள்: நெருஸ் ஆறு; பெராங் ஆறு; தெர்சாட் ஆறு; தெலிமோங் ஆறு ஆகிய நான்கு ஆறுகள். திராங்கானு ஆற்றுப் படுகையில் மொத்த நீர்ப்பிடிப்பு பகுதி 5000 சதுர கி.மீ. ஆகும்.

## பொது

இந்த ஆற்றில் சில தீவுகளும் உருவாகி உள்ளன. கரையோரத்திற்கு அருகில் இந்த ஆறு மெதுவாக வளைந்து செல்வதால் சிறு தீவுகள் உருவாகி உள்ளன. டூயோங் தீவு *(Pulau Duyong);* டூயோங் கெச்சில் தீவு *(Pulau Duyong Kecil);* வான் மேன் தீவு *(Pulau Wan Man)* ஆகிய தீவுகள் உருவாகி உள்ளன.

திராங்கானு ஆற்றின் துணை ஆறுகள் செல்லும் வழிகளில் ரப்பர் தோட்டங்கள், தென்னைத் தோட்டங்கள், எண்ணெய்ப் பனைத் தோட்டங்கள்; மீன்வளர்ப்புப் பண்ணைகள், வணிகத் தொழில்கள், நகர்ப்புற கிராமப்புறக் குடியிருப்புகள் போன்ற பல்வேறு சமூகப் பொருளாதார நடவடிக்கைகள் மிகுதியாக உள்ளன.

கோலா திராங்கானு மற்றும் கோலா பெராங் *(Kuala Berang)* நகரங்களில் மக்கள் தொகையின் அடர்த்தி அதிகமாக உள்ளது. ஒவ்வோர் ஆண்டும் நவம்பர் முதல் மார்ச் வரை வடகிழக்குப் பருவமழைக் காலம். அந்தக் காலத்தில் திராங்கானு ஆற்றுப் படுகையில் கனமழை பொழிவது வழக்கமாக உள்ளது.

## மேற்கோள்கள்

## மேலும் காண்க
**[[மலேசிய ஆறுகளின் பட்டியல்]]**

பகுப்பு:மலேசிய ஆறுகள்
பகுப்பு:திராங்கானு
டோக்கியோ பல் மருத்துவக் கல்லூரி

**டோக்கியோ பல் மருத்துவக் கல்லூரி** (*Tokyo Dental College*) சப்பான் நாட்டின் டோக்கியோவின் சியோதா-கூ நகரில் அமைந்துள்ளது. தனியார் பல்கலைக்கழகமான இது முன்னோடி கல்லூரியாக 1890 ஆம் ஆண்டில் நிறுவப்பட்டது. 1946 ஆம் ஆண்டில் ஒரு பல்கலைக்கழகமாக பட்டயப்படுத்தப்பட்டது.

சப்பான் முழுவதும் பல் மருத்துவம் கற்பிப்பதில் பிரத்தியேகமாக நிபுணத்துவம் பெற்ற ஒரே நிறுவனம் டோக்கியோ பல் மருத்துவக் கல்லூரியாகும்.

கல்லூரியின் பாடநெறி திட்ட்டம் ஆறு ஆண்டுகளுக்கும் மேலாக உள்ளது. இங்கு மாணவர்கள் ஆண்டுக்கு பத்து மாதங்கள் படிக்கின்றனர். வேதியியல் மற்றும் இயற்பியல், உடற்கூறியல் மற்றும் திசு அமைப்பியல் (பொது மற்றும் பல் மருத்துவம்) மற்றும் உடலியல் போன்ற பாடங்களை புதிய மாணவர்கள் படிக்கின்றனர். இளைய மாணவர்கள் நோயியல் (பொது மற்றும் பல் மருத்துவம்), பாக்டீரியாவியல், உலோகவியல், செயற்கை பல் மருத்துவம் மற்றும் பிற பாடங்களில் கவனம் செலுத்துகிறார்கள். மூத்த மாணவர்கள் ஆய்வு, வாய்வழி அறுவை சிகிச்சை, பற்சீரமைப்பு, அறுவை சிகிச்சை பல் மருத்துவம், செயற்கைப் பல், பல்லின் வெளிப்படும் பரப்பை வலுப்படுத்துதல், காணமல் போன பற்களை மாற்றுதல் தொடர்பான ஆய்வு மற்றும் பயிற்சிகளை மேற்கொள்கின்றனர்.

## மேற்கோள்கள்


பகுப்பு:சப்பான்
பகுப்பு:சப்பானியப் பல்கலைக்கழகங்கள்
நிழலி கவுண்டம்பாளையம்

வலது|thumb| கற்பக விநாயகர் - நிழலி கவுண்டம்பாளையம்

**நிழலி கவுண்டம்பாளையம்** என்பது தமிழ்நாட்டின் திருப்பூர் மாவட்டத்தில் உள்ள காங்கேயம் தாலுக்காவில் உள்ள ஒரு கிராமம் ஆகும். இது ஊதியூர் - கொடுவாய் சாலையில் அமைந்துள்ளது.

கிராமத்தில் நடுநிலைப்பள்ளி மற்றும் கோவில்கள் உள்ளன. 

திராவிட முன்னேற்றக் கழகம் (திமுக), அனைத்திந்திய அண்ணா திராவிட முன்னேற்றக் கழகம் (அதிமுக) மற்றும் பாரதிய ஜனதா கட்சி (பாஜக) ஆகியவை இங்கு முக்கியமான அரசியல் கட்சிகளாகும் .

## குறிப்புகள்

பகுப்பு:திருப்பூர் மாவட்டத்திலுள்ள கிராமங்கள்
கேரி தோக்கரி

**கேரி பிரஞ்சு தோக்கரி**  (*Gary French Dockery* )  பலத்த காயம் காரணமாக ஏழரை ஆண்டுகள்  ஆழ்மயக்கத்தில் இருந்தார். அமெரிக்க காவல்துறை அதிகாரியான இவர் 1996 ஆம் ஆண்டு ஆழ்மயக்கத்திலிருந்து  வெளிவந்து உற்சாகமாகப் பேசத் தொடங்கினார். நண்பர்களை அடையாளம் கண்டுகொண்டார். கடந்த ஆண்டுகளில் நடந்த நிகழ்வுகளை நினைவு கூர்ந்தார். பின்னர் மீண்டும் ஆழ்மயக்க நிலைக்குச் சென்று ஓராண்டு கழித்து இறந்தார். அமெரிக்காவின் டென்னசி மாநிலம் ஆமில்டன் மாகாணத்தைச் சேர்ந்த வால்டன் நகரில் இந்நிகழ்வு நடைபெற்றது.

## வாழ்க்கை
1988 ஆம் ஆண்டு செப்டம்பர் மாதம் 17 ஆம் தேதியன்று குடிபோதையில் இருந்த சாமுவேல் பிராங் டவுனி என்பவர் காவல்துறை அதிகாரியான  தோக்கரியை நெற்றியில் சுட்டார்.  .  முன்னதாக  சாமுவேல் பிராங் டவுனியின் அண்டை வீட்டார் கொடுத்த புகாரின் பேரில்   தோக்கரி டவுனியை விசாரணை செய்து கண்டித்தார்.  காவல்துறையினரை பழிவாங்க விரும்பியதால்  தோக்கரியை சுட்டதாக டவுனி  பின்னர் காவல்துறையினரிடம்  கூறினார்.  டவுனிக்கு 37 ஆண்டுகள் சிறைத்தண்டனை விதிக்கப்பட்டது. தோக்கரி  தொடர்ச்சியான பதிலளிக்க இயலாத விழிப்புணர்வு நோய்   நிலையை அடைந்தார் .  அவ்வப்போது சில கண் சிமிட்டல்கள் மற்றும் கூக்குரல்களைத் தவிர இவரால் வேறு எந்த தொடர்பும்  கொள்ள முடியவில்லை.  இந்நிலை மூளையின் ஒரு பகுதி இன்னும் வேலை செய்வதைக் குறித்தது என்றாலும் தோக்கரி  சுயநினைவில் இல்லை.

திங்கட்கிழமை, பிப்ரவரி 12, 1996 ஆம் ஆண்டு பிப்ரவரி மாதம் 12 ஆம் தேதி திங்கட் கிழமையன்று தோக்கரி பேச ஆரம்பித்தார். பழைய நண்பர்களை அடையாளம் கண்டுகொண்டார், தனது குதிரைகளின் பெயர்களை நினைவு கூர்ந்தார், முகாம் பயணங்களை நினைவு கூர்ந்தார். செவ்வாய்கிழமை அவர் குறைவாகவே பேசினார், அடுத்த நாள் முதல் பேசவே இல்லை.

பேசத் தொடங்கிய நான்கு நாட்களுக்குப் பிறகு, உயிருக்கு ஆபத்தான தொற்று காரணமாக தோக்கரி நுரையீரல் அறுவை சிகிச்சைக்கு உட்படுத்தப்பட்டார்.  1997  ஆம் ஆண்டு ஏப்ரல் மாதம் 15 ஆம் தேதியன்று  தோக்கரி தனது 43 வயதில் நுரையீரல் இரத்தக் கட்டி பாதிப்பால்  இறந்தார். தோக்கரி சிகிச்சை பெற்ற மருத்துவமனையில் இருந்து டென்னசி, சட்டனூகாவில் உள்ள எர்லாங்கர் மருத்துவமனைக்குக் கொண்டு செல்லப்பட்டார். காலை 9:52 மணிக்கு தோக்கரி இறந்துவிட்டதாக அறிவிக்கப்பட்டது.

## மேற்கோள்கள்


பகுப்பு:1997 இறப்புகள்
பகுப்பு:1953 பிறப்புகள்
பகுப்பு:அமெரிக்கர்கள்
தெபே நாரேஞ்சு

**தெபே நாரேஞ்சு**, *தெபபே-இ நரேஞ்சு*, ஆப்கானிஸ்தானின் காபூலுக்கு அருகிலுள்ள ஐந்து அல்லது ஆறாம் நூற்றாண்டு புத்த மடாலயத்தின் எச்சங்களுக்கான தொல்பொருள் களமாகும். ஜாபர் பைமான் (ஆங்கிலம்: Zafar Paiman) தலைமையில் இந்த இடம் அகழப்பட்டுள்ளது. 

## வரலாறு
புத்த துறவியான சாங்சங் (ஆங்கிலம்: Xuanzang) ஏழாம்  நூற்றாண்டில் இந்தியாவிலிருந்து திரும்பும் போது மடாலயத்திற்கு வருகை தந்தார். மேற்கு வட்டாரங்களின் தலைசிறந்த டாங் பதிவுகள் (ஆங்கிலம்: Great Tang Records on the Western Regions) என்ற தனது படைப்பில் அந்தப் பகுதியின் புவியியல் மற்றும் கலாச்சாரத்தை ஆவணப்படுத்தினார்.  கண்டறியப்பட்ட  தொல்பொருட்களின் படிமங்கள், அப்பகுதியில் தாந்த்ரீக பௌத்தத்தின் (ஆங்கிலம்: Tantric Buddhism) செயல்பாடுகளை நிரூபிக்கிறது. ஒன்பதாம் நூற்றாண்டில் இஸ்லாமியப் படைகள் மடத்தை அழித்ததாகவும், சோவியத்-ஆப்கான் போரைத் தொடர்ந்து மோதலுக்குப் பிந்தைய அகழ்வாராய்ச்சிகள் வரை மறக்கப்பட்டதாகவும் நம்பப்படுகிறது.

## களம்
ஆப்கானிஸ்தான் தொல்பொருள் ஆய்வு நிறுவனம் (ஆங்கிலம்: Afghan Archaeological Research Institute) மற்றும் ஜப்பானின் கலாச்சார பண்புகளுக்கான தேசிய ஆராய்ச்சி நிறுவனம் (ஆங்கிலம்: Japan's National Research Institute for Cultural Properties) இணைந்து நடத்திய கூட்டு ஆய்வின் மூலம் களத்திற்கான அடித்தளங்கள் (ஆங்கிலம்: Foundations for the site) கண்டறியப்பட்டன.

இத்தளம் ஒரு மலையை ஒட்டி அமைந்துள்ளது. இது 250 மீட்டர் நீளம் கொண்டது.   காபூலுக்கு தெற்கே, கோல்-இ ஹெஷ்மத்கான் ஏரிக்கு தெற்கே அமைந்துள்ளது. நவீன காவல் நிலையத்தின் அடிமட்டத்தில் கண்டறியப்பட்டது. இந்த மடாலயம் தியானத்திற்காக ஐந்து சிறிய தூபிகளையும் ஐந்து சிறு மடாலய அறைகளையும் கொண்டுள்ளது. 2005  ஆம் ஆண்டு முதல் ஒவ்வொரு கோடைகாலத்திலும் ஆப்கானிஸ்தான் தொல்பொருள் ஆய்வு நிறுவனம் ஒரு மாதத்திற்கு அந்த இடத்தில் தொடர்ந்து அகழ்வாராய்ச்சி செய்து வருகிறது. இந்த களம் 2008 ஆம் ஆண்டு  இன்னலில் உள்ள முதல் 100 களங்களில் பட்டியலிடப்பட்டது.

குஷானர்கள் முதல் இந்து ஷாஹிகள் வரையிலான நாணயங்கள் அந்த இடத்தில் கண்டறியப்பட்டன. 

## அச்சுறுத்தல்கள்
களத்தில் உள்ள பொருள் மற்றும் தளம் திறந்த வெளியாய் உள்ளதால், இது அரிப்புக்கு உள்ளாகும் நிலையில் உள்ளது. இக்களத்தில் காணப்படும் சிற்பம் "களிமண் பூசிய துணியால் (ஆங்கிலம்: clay overlaid with fabric) மூடப்பட்டு குழைகாரை (ஆங்கிலம்: Stucco) பூசப்பட்டிருக்கும்". 

அண்மைய அரசியல் நிகழ்வுகள், கொள்ளையடிப்பவர்களால் ஏற்படும் சேதம், ஆயுத மோதல்கள் மற்றும் போதுமான நிர்வாகமின்மை ஆகிய காரணிகளால் இக்களம் தொடர்ந்து மிகுந்த அச்சுறுத்தலுக்கு  ஆட்பட்டுள்ளது.

## மேற்கோள்கள்

பகுப்பு:ஆப்கானித்தானின் தொல்லியல் களங்கள்
ஏஜினா

**ஏஜினா** (*Aegina*,    , *ஐஜினா* [ˈeʝina] ;  ) என்பது கிரேக்கத்தைச் சேர்ந்த ஒரு தீவாகும். இது சரோனிக் வளைகுடாவில் உள்ள சரோனிக் தீவுகளில் ஒன்றாகும். இது பைரேயசிலிருந்து 27 கி.மீ. (17 மைல்) தொலைவில் உள்ளது. இந்தத் தீவில் பிறந்த அதன் மன்னரான நாயகன்  ஏகசின் தாயான ஏஜினாவின் பெயரிலிருந்து இத்தீவு அதன் பெயரைப் பெற்றது.

## நிர்வாகம்

### நகராட்சி
ஏஜினா நகராட்சியானது தன் பரப்பிற்குள் ஏஜினா தீவு மற்றும் சில கடல் தீவுகளைக் கொண்டுள்ளது. மேலும் ஏஜினா தீவுகளின் பிராந்திய அலகு, அட்டிகா பிராந்தியத்தின் ஒரு பகுதியாகும். நகராட்சியானது பின்வரும் ஐந்து கம்யூனிட்டிகளாகப் பிரிக்கப்பட்டுள்ளது (அடைப்புக்குறிக்குள் 2011 இல் மக்கள் தொகை):

* கிப்செலி (2124)
* மெசாக்ரோஸ் (1361)
* பெர்டிகா (823)
* வத்தி (1495)

பிராந்திய தலைநகரம் தீவின் வடமேற்கு முனையில் அமைந்துள்ள ஏஜினா நகரம் ஆகும்.

### மாகாணம்
ஏஜினா மாகாணம் (    ) பிரேயஸ் மாகாணத்தின் மாகாணங்களில் ஒன்றாக இருந்தது. அதன் பிரதேசம் தற்போதைய நகராட்சிகளான ஏஜினா மற்றும் அக்கிஸ்ட்ரியவைக் கொண்டிருந்தது . இந்த மாகாணம் 2006 இல் கலைக்கப்பட்டது.

## நிலவியல்
ஏஜினா தோராயமாக முக்கோண வடிவில் உள்ளது. கிழக்கிலிருந்து மேற்காக தோராயமாக 15 கி.மீ. (9.3 மைல்) மற்றும் வடக்கிலிருந்து தெற்காக 10 கி.மீ. (6.2 மைல்), 87.41 கி.மீ.2 (33.75 சதுர மைல்) நீளம் கொண்ட பகுதியாக உள்ளது.

அணைந்த எரிமலை ஏஜினாவின் மூன்றில் இரண்டு பங்கு இடத்தைக் கொண்டுள்ளது. வடக்கு மற்றும் மேற்குப் பகுதிகள் பாறைகள் நிறைந்தவை என்றாலும் வளமான சமவெளிப் பகுதியைக் கொண்டிருக்கின்றன. அச்சமவெளிகளில் பருத்தி, கொடிகள், பாதாம், ஆலிவ், அத்தி போன்றவையும், தானிய பயிர்களும் விளைவிக்கப்படுகின்றன. என்றாலும் இன்று (2000களில்) ஏஜினாவின் மிகவும் தனிச்சிறப்பான பயிராக பிஸ்தா உள்ளது. பொருளாதார ரீதியாக, கடற்பாசி மீன்வளம் குறிப்பிடத்தக்க முக்கியத்துவம் வாய்ந்ததாக உள்ளது. தீவின் தெற்கு எரிமலை பகுதி கரடுமுரடான மற்றும் மலைப்பகுதியாக பெரும்பாலும் தரிசு நிலமாக உள்ளது. தீவின் மிக உயர்ந்த பகுதியாக  தெற்கில் கூம்பு வடிவில் உள்ள ஓரோஸ் மலை (531 மீ) ஆகும். மேலும் பன்கெலினியன் மலைப்பகுதி இருபுறமும் குறுகிய வளமான பள்ளத்தாக்குகளுடன் வடக்கு நோக்கி நீண்டுள்ளது.

தீவின் கடற்கரைகள் பிரபலமான சுற்றுலா தலமாகவும் உள்ளன. பைரேயசில் இருந்து ஹைட்ரோஃபோயில் படகுகள் வழியாக ஏஜினாவை நாற்பது நிமிடங்களில் அடையலாம். சாதாரண படகுகளில் சுமார் ஒரு மணி நேரத்தில் சென்றடையலாம். பெரியவர்களுக்கான பயணச் சீட்டுடி விலை 4-15 யூரோ கட்டணத்துக்குள் இருக்கும். ஏஜினா நகரத்திலிருந்து அஜியா மெரினா உள்ளிட்ட தீவு முழுவதும் உள்ள இடங்களுக்கு வழக்கமான பேருந்து சேவைகள் உள்ளன. கிழக்குக் கடற்கரையில் போர்ட்ஸ் என்ற மீன்பிடி கிராமம் ஒன்று உள்ளது.

## காலநிலை
ஏஜினா வெப்பமான அரை வறண்ட காலநிலையைக் கொண்டுள்ளது ( கோப்பன் காலநிலை வகைப்பாடு : BSh). இது கிரேக்கத்தின் வறண்ட இடங்களில் ஒன்றாகும்.

## குறிப்புகள்

பகுப்பு:டெலியன் கூட்டணி உறுப்பினர்கள்
பகுப்பு:ஏஜியன் தீவுகள்
பகுப்பு:Wikipedia articles incorporating a citation from the 1911 Encyclopaedia Britannica with Wikisource reference
பகுப்பு:Coordinates on Wikidata
மூவெத்தில் பாசுபைட்டு

**மூவெத்தில் பாசுபைட்டு** (*Triethyl phosphite*) என்பது P(OCH2CH3)3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பெரும்பாலும் P(OEt)3 என்ற சுருக்க வாய்ப்பாட்டால் மூவெத்தில் பாசுபைட்டை அடையாளப்படுத்துவர். நிறமற்ற, மணமற்ற நீர்மமாகக் காணப்படும் இது கரிமவுலோக வேதியியலில் ஓர் ஈந்தணைவியாகவும், கரிமத் தொகுப்பு வினைகளில் ஒரு வினையாக்கியாகவும் பயன்படுத்தப்படுகிறது.

இம்மூலக்கூறு மூன்று ஈத்தாக்சைடு குழுக்களுடன் பிணைக்கப்பட்ட ஒரு பட்டைக்கூம்பு பாசுபரசு(III) மையத்தைக் கொண்டுள்ளது. பாசுபாரிக் அமிலத் தரநிலைக்கு எதிராக இதன் 31பி அணுக்கரு காந்த ஒத்ததிர்வு நிறமாலை சுமார் மில்லியனுக்கு +139 பகுதிகள் என்ற சமிக்ஞையைக் கொண்டுள்ளது.

ஒரு காரத்தின் முன்னிலையில்  குறிப்பாக ஒரு மூவிணைய அமீன் முன்னிலையில் பாசுபரசு முக்குளோரைடையும் எத்தனாலையும் சேர்த்து சூடுபடுத்தினால்  மூவெத்தில் பாசுபைட்டு உருவாகிறது.

:PCl3 + 3 EtOH + 3 R3N → P(OEt)3 + 3 R3NH + Cl−

காரத்தைப் பயன்படுத்தாவிடில் இவ்வினையில் ஈரெத்தில் பாசுபைட்டு ((EtO)2P(O)H) உருவாகும். மூவெத்தில் பாசுபைட்டுடன் தொடர்புடைய பல சேர்மங்கள் இதே முறையில் தயாரிக்கப்படுகின்றன. மூவைசோபுரோப்பைல் பாசுபைட்டு ஓர் உதாரணமாகும். 

## ஓர் ஈந்தணைவியாக
ஒருங்கிணைப்பு வேதியியல் மற்றும் ஒருபடித்தான வினையூக்க வினைகளில் மூவெத்தில் பாசுபைட்டு ஒரு மென்மையான ஈந்தணைவியாகப் பயன்படுத்தப்படுகிறது. இதன் அணைவுகள் பொதுவாக கொழுப்பு நாட்ட்டம் கொண்டும் குறைந்த ஆக்சிஜனேற்ற நிலை உலோகங்களையும் கொண்டிருக்கும். நிறமற்ற அணைவுகளான  FeH2(P(OEt)3)4 மற்றும் Ni(P(OEt)3)4 போன்றவை எடுத்துக்காட்டுகளாகும். 

## மேற்கோள்கள்

## புற இணைப்புகள்
* WebBook page for C6H15PO3

பகுப்பு:எத்தில் எசுத்தர்கள்
பகுப்பு:கரிம பாசுபைட்டுகள்
தீதி தாமோதரன்

**தீதி தாமோதரன்** (*Deedi Damodaran*) இந்தியாவின் கேரள மாநிலத்தைச் சேர்ந்த ஓர் எழுத்தாளர் ஆவார். மலையாள திரைப்படங்களில் திரைக்கதை ஆசிரியராக இவர் செயல்பட்டு வருகிறார். 2008 ஆம் ஆண்டு மலையாளத்தில் செயராச்சு இயக்கத்தில் ரஞ்சித், சித்திக், அகசுடின் மற்றும் நீனு மேத்யூ நடித்த குல்மோகர் என்ற திரைப்படம் இவரது முதல் படமாகும். மலையாளத் திரைப்படங்களின் மூத்த திரைக்கதை எழுத்தாளர் டி.தாமோதரனின் மகளே தீதி தாமோதரன் ஆவார். மலையாளத் திரையுலகின் பெண் தொழிலாளர்களின் நலனுக்கான அமைப்பான திரைப்பட தொகுப்பில் பெண் என்ற அமைப்பின் நிறுவன உறுப்பினர்களில் இவரும் ஒருவராவார்.

**திரைப்படவியல்**

1. குல்மோகர் (2008 )

2. கேரளா கஃபேவில் உள்ள மகல் ( 2009 )

3.நயிக்கா ( 2011 )

## மேற்கோள்கள்

## வெளி இணைப்புகள்
* Interview with Deedi Damodaran

பகுப்பு:இந்திய எழுத்தாளர்கள்
பகுப்பு:1969 பிறப்புகள்
பகுப்பு:வாழும் மக்கள்
பகுப்பு:கேரள மக்கள்
தீப்ஸ், கிரேக்கம்

**தீப்ஸ்** (*Thebes*,    , *திவா* [ˈθiva] ;    , *தேபாய்* ) என்பது நடு  கிரேக்கத்தின் போயோடியாவில் உள்ள ஒரு நகரம். இது காட்மஸ், ஓடிபஸ், டயோனிசசு, ஹெராக்கிள்ஸ் மற்றும் பிறர் சம்பந்தபட்ட கதைகளின் இடமாக கிரேக்கத் தொன்மவியலில் முக்கிய இடம் வகித்துள்ளது. தீப்ஸ் மற்றும் அதைச் சுற்றியுள்ள பகுதிகளில் நடந்த தொல்லியல் அகழ்வாய்வுகளில் மைசீனியன் குடியேற்றம் மற்றும் லீனியர் பி எழுத்துகளில் எழுதப்பட்ட களிமண் பலகைகள் கிடைத்தன. இது இத்தலம் வெண்கலக் காலத்தில் பெற்றிருந்த முக்கியத்துவத்தை இது குறிக்கிறது.

பண்டைய பிராந்தியமான போயோட்டியாவின் மிகப்பெரிய நகரமாக தீப்ஸ்  இருந்தது.  இது போயோடியன் கூட்டமைப்புக்குத் தலைமை வகித்தது. மேலும் இது பண்டைய ஏதென்சின் முக்கிய போட்டியாளராக இருந்தது. குறிப்பாக இது கிமு 480 இல் செர்கசின் தலைமையில் நடந்த கிரேக்கத்தின் மீதான பாரசீகத்தின் படையெடுப்பின் போது பாரசீகர்களுக்கு பக்கபலமாக இருந்தது. எபமினோண்டாசின் தலைமையிலான தீப்ஸ் படைகள் 371 கி.மு. இல் லியூக்ட்ரா போரில் எசுபார்த்தன் மேலாதிக்கத்தை முடிவுக்குக் கொண்டுவந்தன. மாசிடோனியா அதிகாரத்தில் உயர்ந்த போது, கிமு 338 இல் செரோனியா சமரில்  தீப்ஸ் மற்றும் ஏதென்சு கூட்டணிமீது இரண்டாம் பிலிப் தீர்க்கமான வெற்றியைப் பெற்றார். கிமு 335 இல் பேரரசர் அலெக்சாந்தரால் அழிக்கப்படுவதற்கு முன்புவரை கிரேக்க வரலாற்றில் தீப்ஸ் ஒரு குறிப்பிடத்தக்க ஆற்றலாக இருந்தது. மேலும் கிரேக்கத்தை மாசிடோனியா வெற்றி கொண்ட காலக்கட்டத்தில் தீப்ஸ் மிகவும் மேலாதிக்கம் செலுத்தும் நகர அரசாக இருந்தது. பைசாந்தியன் காலத்தில், இந்த நகரம் அதன் பட்டாடைகளுக்கு பிரபலமானதாக இருந்தது.

நவீன நகரத்தில் உள்ள தொல்லியல் அருங்காட்சியகத்தில், காட்மியாவின் எச்சங்கள் (வெண்கல காலம் மற்றும் நகரத்துக்கு அண்மையிலுள்ள கோட்டை) மற்றும் சிதறியுள்ள பழங்கால எச்சங்கள் உள்ளன. நவீன தீப்ஸ் என்பது போயோட்டியாவின் பிராந்திய அலகின் மிகப்பெரிய நகரமாகும்.

## நிலவியல்
தீப்ஸ் ஒரு சமவெளியில், வடக்கே இல்கி ஏரி (பண்டைய எ*லிகா* ), தெற்கே அட்டிகாவிலிருந்து போயோட்டியாவைப் பிரிக்கும் சித்தாரோன் மலைகளுக்கு இடையில் அமைந்துள்ளது. இது கடல் மட்டத்திலிருந்து 215 மீ (705 அடு) உயரத்தில் உள்ளது. இது  ஏதென்சுக்கு வடமேற்கே  50 கி.மீ. (31 மைல்) தொலைவிலும், லாமியாவிற்கு தென்கிழக்கே 100 கி.மீ. (62 மைல்) தொலைவிலும் உள்ளது. மோட்டர்வே 1 மற்றும் ஏதென்ஸ்-தெசலோனிகி இரயில்வே தீப்சை ஏதென்ஸ் மற்றும் வடக்கு கிரேக்கத்துடன் இணைக்கிறது. தீப்ஸ் நகராட்சி 830.112 கி.மீ.  பரப்பளவைக் கொண்டுள்ளது. தீப்ஸ் நகராட்சி அலகு 321.015 கி.மீ.  பரப்பளவிலும், தீப்ஸ் கம்யூனிட்டி சமூகம் 143.889 கி.மீ. பரப்பளவ்வைக் கொண்டுள்ளது.

## நகராட்சி
2011 இல், கல்லிக்ராடிஸ் சீர்திருத்தத்தின் விளைவாக, தீப்ஸ் பிளாட்டீஸ், திஸ்வி, வாகியா ஆகியவை ஒன்றாக இணைக்கப்பட்டு ஒரு பெரிய நகராட்சியாக உருவாக்கப்பட்டது. இந்த புதிய நகராட்சி தீப்ஸ் என்ற பெயரையே தக்க வைத்துக் கொண்டது. மற்ற மூன்று நகராட்சிகளும் புதிய பெரிய நகராட்சியின் அலகுகளாக மாறின.

## குறிப்புகள்

பகுப்பு:பண்டைய கிரேக்க நகர அரசுகள்
பகுப்பு:பண்டைய கிரேக்க நகரங்கள்
பகுப்பு:Coordinates on Wikidata
பகுப்பு:கிரேக்க நகரங்கள்
செரஜாக் தீவு

**செரஜாக் தீவு** எனும் **பினாங்கு புறமலை** (மலாய்: *Pulau Jerejak*; ஆங்கிலம்:*Jerejak Island*) என்பது மலேசியா, பினாங்கு மாநிலத்தில் உள்ள பினாங்கு தீவின் தெற்கு கடற்கரையில் அமைந்துள்ள ஒரு தீவு ஆகும்.

வடகிழக்கு பினாங்கு தீவு மாவட்டத்திற்குள் அமைந்துள்ள இந்தத் தீவு, பினாங்கு தீவின் தென்கிழக்கு முனையில் உள்ள பாயான் லெப்பாஸ் நகரத்திற்கும் மிக அருகில் உள்ளது.

இந்த செரஜாக் தீவு 1868-ஆம் ஆண்டில் தொழுநோயாளிகளின் புகலிடமாக *(Leper Asylum)* இருந்தது. 1875-ஆம் ஆண்டில் ஒரு தனிமைப்படுத்தப்பட்ட நிலையமாகவும் *(Quarantine Station);* 1969-ஆம் ஆண்டில் ஒரு தண்டனைக் காலனித் தீவாகவும் *(Penal Colony)* இருந்தது.

இந்தத் தீவு, மலேசியத் தமிழர்களின் வரலாற்றில் மறக்க முடியாத தீவாகவும் முத்திரை பதிக்கிறது. 1800-ஆம் ஆண்டுகளில் தமிழ் நாட்டில் இருந்து மலாயாவுக்கு அழைத்து வரப்பட்ட தமிழர்கள், பினாங்குத் துறைமுகத்திற்கு வந்து சேர்ந்ததும், முதலில் இந்தத் தீவில் தான் மூன்று நாட்களுக்கு தனிமைப்படுத்தப் பட்டார்கள். அந்த வகையில் மலாயா வாழ் தமிழர்கள் இந்தத் தீவைப் *பினாங்கு புறமலை* என்று அழைக்கிறார்கள்.

## வரலாறு

பினாங்கின் நிறுவனர் பிரான்சிஸ் லைட் *(Francis Light),* 1786 ஆம் ஆண்டின் தொடக்கத்தில், பினாங்குத் தீவிற்குச் செல்வதற்கு முன் இந்த செரஜாக் தீவுக்குத்தான் முதலில் வந்ததாகவும் கூறப் படுகிறது.

1797-ஆம் ஆண்டில், கார்ன்வாலிஸ் கோட்டை *(Fort Cornwallis)* கட்டுவதற்கு செரஜாக் தீவு, சாத்தியமான இடமாக அமையும் என கர்னல் ஆர்தர் வெல்லஸ்லி *(Colonel Arthur Wellesley)* முன்மொழிந்தார்.

இன்றைய பாயான் லெப்பாஸ் பகுதியில் ஜேம்ஸ்டவுன் *(Jamestown)* எனும் பெயரில் ஒரு புதிய நகரத்தை அமைக்கத் திட்டம் வைத்து இருந்தார்கள். அந்த ஜேம்ஸ்டவுன் நகரத்திற்குப் பாதுகாப்பு வழங்கும் நோக்கத்தில் செரஜாக் தீவில் ஓர் இராணுவ முகாமை அமைக்கவும் திட்டம் வகுத்து இருந்தார்கள்.

### கார்ன்வாலிஸ் கோட்டை

இதற்கு முன்னதாக 1794-ஆம் ஆண்டில், ஜார்ஜ் டவுன் நகரை நிறுவுவதற்காகப் பினாங்குத் தீவின் ஒரு பகுதியில் காட்டை அழித்தார்கள். அதன் விளைவாக மலேரியா நோய் பரவியது. பல உயிர்களையும் பலி கொண்டது. அதில் பிரான்சிஸ் லைட் அவர்களும் பலியானார்.

எனவே, பினாங்குத் தீவில் கார்ன்வாலிஸ் கோட்டையைக் கட்டுவதற்கு கர்னல் ஆர்தர் வெல்லஸ்லி முதலில் ஆதரவு வழங்கவில்லை.

ஆனாலும் ஜார்ஜ் டவுன் லாபகரமான துறைமுகமாக மாறத் தொடங்கியதால் இந்தத் திட்டம் நிறைவேறவில்லை. ஜேம்ஸ்டவுன் நகரை நிறுவுவதும்; அந்த இடத்தின் பாதுகாப்பு காரணமாக செரஜாக் தீவில் இராணுவ முகாமை அமைப்பதும் தேவையற்றதாக மாறின.

## மேற்கோள்கள்

பகுப்பு:மலேசியாவின் தீவுகள்‎
பகுப்பு:பினாங்கு
புளோரன்சு அருவி

**புளோரன்சு அருவி** ( பழங்குடியினர் வழக்கு: ***கர்ரிமுர்ரா*** ) என்பது ஆஸ்திரேலியாவின் வடக்குப் பகுதியில் உள்ள லிட்ச்ஃபீல்ட் தேசிய பூங்காவிற்குள் அமைந்துள்ள புளோரன்ஸ் க்ரீக்கில் உள்ள ஒரு பிரிக்கப்பட்ட அருவி ஆகும்.

## இடம் மற்றும் அம்சங்கள்
இடது|thumb| நீர்வீழ்ச்சிக்கு அருகில் ஒரு அடையாளம்.
அருவியானது கடல் மட்டத்திலிருந்து 64 மீட்டர்கள் (210 அடி) உயரத்தில் இருந்து  9.8 - 15 மீட்டர்கள் (32 - 49 அடி) உயரம் கொண்ட பிரிக்கப்பட்ட இரு அடுக்குகளின் தொடர் வழியாக இறங்குகிறது. தெற்கு டார்வினுக்கு அருகே சுமார் 80 கிலோமீட்டர்கள் (50 மைல்கள்) தொலைவில் தேசிய பூங்காவின் வடக்கு எல்லைக்கு அருகில் அமைந்துள்ளது. இதை அணுகுவதற்கு பாதுகாக்கப்பட்ட சாலை ஒன்று அமைந்துள்ளது.

புளோரன்சு அருவியில் உள்ள ஒரு அடையாள இடுகையில் நடைப்பயணத்திற்கான இரண்டு வகை நடைகள் குறிப்பிடப்பட்டுள்ளன. 'ஷேடி க்ரீக் வாக்' 1.2 கிலோமீட்டர்கள் (0.75 மைல்கள்)  தூரத்துடன் எளிதாக தரப்படுத்தப்பட்டுள்ளது. திரும்ப வருவதற்கான 'புளோரன்ஸ் க்ரீக் வாக்' 3.2 கிலோமீட்டர்கள் (2.0 மைல்கள்) தூரத்துடன் எளிதாக தரப்படுத்தப்பட்டுள்ளது. புளோரன்சு அருவியின் மூழ்கும் குளம் வழக்கமான பாதுகாப்பு எச்சரிக்கைகளைத் தவிரவும் "புத்துணர்ச்சியூட்டும் நீச்சலுக்கான சிறந்தது" என்று பட்டியலிடப்பட்டுள்ளது.

## மேற்கோள்கள்

பகுப்பு:Coordinates on Wikidata
பகுப்பு:ஆஸ்திரேலிய அருவிகள்
லியோக்ரேட்ஸ்

**லியோக்ரேட்ஸ்** (*Leocrates*, , ஸ்ட்ரோபஸின் மகன் (    ), என்பவர் முதல் பெலோபொன்னேசியப் போரின் முன்னணி ஏதெனியன் ஜெனரல் ஆவார். பாரம்பரியமாக ஏதென்சின் கடற்படைக்கு போட்டியாளராக இருந்த ஏஜினா தீவைக் கைப்பற்றிய ஏதெனியன் படைகளுக்கு இவர் தலைமை தாங்கினார்.

கிமு 458 இல், லியோக்ரேட்ஸ் ஒரு பெரிய ஏதெனியன் கடற்படைக்கு தலைமை தாங்கினார். அப்படைகள் ஏஜினாவுக்கு அருகிலுள்ள சரோனிக் வளைகுடாவில் ஏஜினியன் கடற்படையையுடன் மோதியது. அப்போரில் ஏஜினாவின் எழுபது கப்பல்கள் கைப்பற்றியோ அல்லது மூழ்கடித்ததாகவோ கூறப்படும் ஒரு பெரிய கடல் போராக இருந்தது. கடற்படையை முறியடித்த பிறகு, லியோக்ரேட்ஸ் ஏஜினாவை முற்றுகையிட  ஏதெனியப் படைகளை தீவில் தரையிறக்கினார். இறுதியில் ஏஜினியர்கள் ஏதெனியர்களிடம் சரணடைந்தனர். மேலும் ஏதென்சுக்கு கட்டுப்பட்ட கூட்டாளிகளாக ஆயினர். 

கிமு 5 ஆம் நூற்றாண்டின் ஏதெனியன் குத்துச்சண்டை வீரரான ஸ்ட்ரோபசின் மகன் லியோக்ரேட்ஸ் என்பவரே லியோக்ரேட்ஸ் என அடையாளம் காணப்படுகிறார். இவருக்காக சிமோனைட்ஸ் ஒரு பாடலை  எழுதினார்.  கிமு 479 இல் பிளாட்டியா போரில் அரிசுடடைடீசு மற்றும் மைரனைட்ஸ் ஆகியோருடன் ஜெனரலாக இருந்த லியோக்ரேட்சுதான் இவர் என்றும் சிலரால் அடையாளம் காணப்படுகிறார். 

## குறிப்புகள்

பகுப்பு:பண்டைய ஏதெனியன் தளபதிகள்
வெளிசமச்சரிவு இடைக்கோடு

வடிவவியலில் வெளிச்சமச்சரிவு இடைக்கோடுகள் (*exsymmedians*) என்பவை முக்கோணத்துடன் தொடர்புடைய மூன்று கோடுகள் ஆகும். ஒரு முக்கோணத்தின் மூன்று உச்சிகளில் அமையும் அம்முக்கோணத்தின் சுற்று வட்டத்தின் மூன்று தொடுகோடுகளும் அம்முக்கோணத்தின் வெளிசமச்சரிவு இடைக்கோடுகள் எனப்படும். 

ஒரு முக்கோணத்தின் வெளிசமச்சரிவு இடைக்கோடுகள் மூன்றினாலும் உருவாகும் முக்கோணம், முதல் முக்கோணத்தின் தொடு முக்கோணம் எனவும் வெளிச்சமச்சரிவு இடைக்கோடுகள் வெட்டிக்கொள்ளும் புள்ளிகள் (தொடு முக்கோணத்தின் உச்சிகள்) *வெளிசமச்சரிவு இடைக்கோட்டுப் புள்ளிகள்* எனவும் அழைக்கப்படும்.

முக்கோணம் ABC; வெளிசமச்சரிவு இடைக்கோடுகள்: e_a, e_b, e_c; முக்கோணத்தின் உச்சிகள் A, B, C வழியே அமைந்த சமச்சரிவு இடைக்கோடுகள்: s_a, s_b, s_c. இரு வெளிசமச்சரிவு இடைக்கோடுகளும் ஒரு சமச்சரிவு இடைக்கோடும் ஒரு பொதுப்புள்ளியில் சந்திக்கும். 
:\begin{align}
 E_a&=e_b \cap e_c \cap s_a \\
 E_b&=e_a \cap e_c \cap s_b \\
 E_c&=e_a \cap e_b \cap s_c
\end{align} 

முக்கோணத்தின் ஒரு பக்கத்திற்கும் அப்பக்கத்திற்குரிய வெளிசமச்சரிவு இடைக்கோட்டுப் புள்ளிக்கும் இடைப்பட்ட செங்குத்து தூரமானது அப்பக்க நீளத்துக்கு விகிதசமமானதாக இருக்கும்.

\triangle = முக்கோணத்தின் பரப்பளவு; k_a, k_b, k_c முக்கோணத்தின் பக்கங்கள் a, b, c ஆகியவற்றை முறையே வெளிசமச்சரிவு இடைக்கோட்டுப் புள்ளிகள் E_a, E_b, E_c  இணைக்கும் செங்குத்துக் கோட்டுத்துண்டுகளின் நீளங்கள் எனில்:

:\begin{align}
  k_a&=a\cdot \frac{2\triangle}{c^2+b^2-a^2} \\[6pt]
  k_b&=b\cdot \frac{2\triangle}{c^2+a^2-b^2} \\[6pt]
  k_c&=c\cdot \frac{2\triangle}{a^2+b^2-c^2} 
\end{align} 

## மேற்கோள்கள்
* Roger A. Johnson: *Advanced Euclidean Geometry*. Dover 2007, , pp.&nbsp;214–215 (originally published 1929 with Houghton Mifflin Company (Boston) as *Modern Geometry*).

பகுப்பு:முக்கோண வடிவவியல்
புளூ ஹோல் அருவி

**புளூ ஹோல் அருவி**(Blue Hole Falls) அமெரிக்காவின் ஜார்ஜியாவில் உள்ள டவுன்ஸ் கவுண்டியில் உள்ள சட்டஹூச்சி தேசிய வனப்பகுதியில் உள்ள ஹை ஷோல்ஸ் க்ரீக்கில்  அமைந்துள்ள அருவி ஆகும், 

இந்த அருவியை ஹை ஷோல்ஸ் ட்ரெயில் வழியாக அணுகலாம். இது பெரிய ஹை ஷோல்ஸ் க்ரீக் ஃபால்ஸ் கீழ்நிலைக்கு நன்கு பராமரிக்கப்படும் 1.2 மைல் பாதையாகும். இந்திய கிரேவ் கேப் ரோடு (வனப்பாதை சாலை 283) வழியாக டிரெயில்ஹெட் அணுகப்படுகிறது, இது ஹெலனுக்கு வடக்கே 11.5 மைல் தொலைவில் ஜிஏ ஹைவே 17/75 இல் அமைந்துள்ள சரளை சாலை ஆகும். ஜிஏ நெடுஞ்சாலை 17/75 இன் நுழைவாயிலில் இருந்து சுமார் 100 கெஜம் தொலைவில் உள்ள ஒரு ஆழமற்ற சிற்றோடையை நோக்கி சாலை செல்கிறது, ஆனால் சாதாரண சூழ்நிலையில் கடக்க நான்கு சக்கர வாகனம் தேவைப்படாது.

ப்ளூ ஹோல் அருவியை அடைய, ஹை ஷோல்ஸ் டிரெயில் வழியாக ஒரு மைல் கீழ்நோக்கிச் செல்ல வேண்டும். பாதையின் பிற்பகுதிக்கும் ஹை ஷோல்ஸ் க்ரீக்கிற்கும் இடையில் அமைந்துள்ள நெருப்பு வளையங்களைக் கொண்ட எளிதில் அடையாளம் காணக்கூடிய பல பழமையான முகாம்கள் உள்ளன, அவை பெரிய மற்றும் சிறிய குழுக்களுக்கு முகாமிடலாம். ஒரு சிறிய கண்காணிப்பு தளம் நீர்வீழ்ச்சியை கண்டும் காணாதது போல் அவை நீலத் துளைக்குள் விழுகின்றன. ப்ளூ ஹோல் பத்து அடிக்கும் மேலான ஆழத்தை அடைகிறது. மேலும் கோடை மாதங்களில் நீச்சல் வீரர்கள், மலையேறுபவர்கள் மற்றும் முகாமிடுவோர்களுக்கான பொதுவான இடமாக உள்ளது, அப்போது சிற்றோடை வெப்பநிலை 40 ஃபாரன்ஹீட்டில் இருக்கும்.

## மேற்கோள்கள்

பகுப்பு:Coordinates on Wikidata
பகுப்பு:ஐக்கிய அமெரிக்க அருவிகள்
ஷசாம்! பியூரி ஒப் தி காட்சு

**ஷசாம்! பியூரி ஒப் தி காட்சு** () என்பது 2023 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இப்படமானது ஷசாம் என்ற டிசி காமிக்ஸ் வரைகதையில் தோன்றிய மீநாயகன் கதாபாத்திரத்தை மையமாகக் கொண்டு நியூ லைன் சினிமா, மேட் கோஸ்ட் புரொடக்சன்சு, தி சப்பிரான் கம்பெனி மற்றும் டிசி பிலிம்ஸ் ஆகிய நிறுவனங்கள் தயாரிக்க, வார்னர் புரோஸ். பிக்சர்ஸ் என்ற நிறுவனம் மூலம் உலகம் முழுவதும் விநியோகம் செய்யப்படுகிறது.

இது டிசி நீட்டிக்கப்பட்ட பிரபஞ்சத்தின் பன்னிரட்டாவது திரைப்படமாகவும் 2019 ஆம் ஆண்டு வெளியான ஷசாம்! என்ற திரைப்படத்தின் தொடர்சியாகவும் உருவாக்கப்பட்டுள்ளது. இந்தத் திரைப்படத்தை டேவிட் எப். சாண்ட்பெர்க்கு என்பவர் இயக்க, கென்றி கெய்டன் மற்றும் கிறிஸ் மோர்கன் ஆகியோர் திரைக்கதை எழுத, சக்கரி லெவி, அசர் ஏஞ்சல், ஜாக் இடிலன் கிரேசர், திஜிமோன் கவுன்சோ, ரேச்சல் சீக்லர், கெலன் மிரென் மற்றும் இலூசி லியு போன்ற பலர் நடித்துள்ளனர்.

ஷசாம்! பியூரி ஒப் தி காட்சு படம் மார்ச்சு 14, 2023 அன்று லாஸ் ஏஞ்சல்ஸில் உள்ள பாக்சு வில்லேஜ் தியேட்டரில் திரையிடப்பட்டது, மற்றும் மார்ச்சு 17 அன்று அமெரிக்காவில் வெளியிடப்பட்டது. இந்தத் திரைப்படம் விமர்சகர்களிடமிருந்து கலவையான விமர்சனங்களைப் பெற்று உலகளவில் $125 மில்லியன் தயாரிப்பு செலவில் $134 மில்லியன் வசூலித்தது.

## மேற்கோள்கள்

## வெளி இணைப்புகள்
* 

பகுப்பு:2023 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க மீநாயகன் திரைப்படங்கள்
பகுப்பு:அமெரிக்க சாகச திரைப்படங்கள்
பகுப்பு:அமெரிக்க அதிரடித் திரைப்படங்கள்
பகுப்பு:தொடர் திரைப்படங்கள்
பகுப்பு:அமெரிக்க நகைச்சுவை திரைப்படங்கள்
பகுப்பு:அமெரிக்க கற்பனை திரைப்படங்கள்
பகுப்பு:நியூ லைன் சினிமா திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:டிசி நீட்டிக்கப்பட்ட பிரபஞ்சத் திரைப்படங்கள்
பகுப்பு:திரைப்படத்துறையில் கோவிட்-19 தொற்றுநோயின் தாக்கம்
கனங்ரா அருவி

**கனங்ரா அருவி** (Kanangra Falls) என்பது ஆஸ்திரேலியாவின் நியூ சவுத் வேல்ஸின் மத்திய டேபிள்லேண்ட்ஸில், ஓபரனுக்கு அருகிலுள்ள ஓபெரான்-பாய்ட் தேசிய பூங்காவில், கனங்ரா ஆற்றில் உள்ள ஒரு அருவியாகும். இந்த அருவியானது ஐயந்தே மலையின் வடகிழக்கில் 800 மீட்டர்கள் (2600 அடி) தொலைவில் துரத் வால்ஸ் அருகில் அமைந்துள்ளது. இந்த அருவியின் உயரம்  என இரண்டு பிரிவுகளில் பதிவாகியுள்ளது.

கனங்ரா அருவி, பள்ளத்தாக்கு மற்றும் அபசீலிங் குழுக்களில் பிரபலமானதாகும். இருப்பினும், பாதுகாப்புக் காரணங்களால் இந்த வகையான செயல்பாடுகள் பெரும்பாலும் அனுமதிக்கப்படுவதில்லை.
## மேற்கோள்கள்

பகுப்பு:Coordinates on Wikidata
பகுப்பு:ஆஸ்திரேலிய அருவிகள்
அலகோலா அருவி

**அலகோலா அருவி** (Alakola Ella) அல்லது **தளிய வதனு அருவி** (Thaliya Wetuna Ella) என்றும் குறிப்பிடப்படும் அருவியானது இலங்கையின்  மத்திய மாகாணத்தின் மாத்தளை நக்கிள்ஸ் மலைத்தொடரில் அலகோலா தோட்டத்தில் அமைந்துள்ள அருவியாகும்.  காலனித்துவ காலத்தில் ஆளுகையில் இருந்த ஆலன் கோலன் என்ற தேயிலைத் தோட்டக்காரரின் நினைவாக இந்த அருவிக்கு இப்பெயரிடப்பட்டது. 

## மேற்கோள்கள்

பகுப்பு:இலங்கையின் அருவிகள்
மோகினியாட்டம் (திரைப்படம்)

***மோகினியாட்டம்*** என்பது ஸ்ரீகுமரன் தம்பி இயக்கி 1976 ஆம் ஆண்டு வெளிவந்த இந்திய மலையாளத் திரைப்படமாகும். இப்படத்தில் அடூர் பாசி, இலட்சுமி, டிஆர் ஓமனா மற்றும் நிலம்பூர் பாலன் ஆகியோர் முக்கிய வேடங்களில் நடித்துள்ளனர். படத்திற்கு ஜி. தேவராஜன் இசையமைத்துள்ளார் .

இப்படத்திற்காக பி.எஸ்.நிவாஸ் சிறந்த ஒளிப்பதிவாளருக்கான தேசிய விருது பெற்றார். இப்படம் மூன்று தென்னிந்திய பிலிம்பேர் விருதுகளை வென்றது.

## நடிகர்கள்

* அடூர் பாசி கிருஷ்ணன்
* லட்சுமி மோகினி
* டி. ஆர். ஓமனா நளினி
* நீலாம்பூர் பாலன் பணிக்கர்
* பி.என்.மேனன் நடிகர் கே.என்.பணிக்கர்
* மணியப்பிள்ளை ராஜு வேலை தேடுவோன்
* பாபு நந்தகோடு மாப்பிள்ளை
* கே.பி.உம்மர் நரேந்திரன்
* கனகதுர்கா அனசுயா
* எம்.ஜி.சோமன் வேணு
* மல்லிகா சுகுமாரன் ரஞ்சினி
* மாஸ்டர் ராஜகுமாரன் தம்பி சிறுவயது சிந்து
* டி.பி.மாதவன் நளினாவின் கணவன்
* ஜகதி ஸ்ரீகுமார் ரஞ்சினியின் காதலன்
* விஜயன் குட்டி 
* வாஞ்சியூர் ராதா நிர்மலாவின் அத்தை
* மாஞ்சேரி சந்திரன் ஓட்டல் வரவேற்பாளர்
* பி.ஆர்.மேனன் தொழிலதிபர்
* பிரதாபசந்திரன் இராகவன் நாயர்
* ஹரிப்பாடு சோமன் வீட்டு வேலையாள் 
* கிரிஜா ஸ்ரீதேவி
* மாஸ்டர் சேகர் சிந்து

## ஒலிப்பதிவு
ஜி.தேவராஜன் இசையமைத்துள்ள இந்த பாடல் வரிகளை ஸ்ரீகுமரன் தம்பி மற்றும் ஜெயதேவர் எழுதியுள்ளனர்.

## விருதுகள்
; பிலிம்பேர் விருதுகள் தென்னிந்தியா - 1976

* சிறந்த திரைப்படம் - மலையாளம் - ராஜி & தப்சி 
* சிறந்த இயக்குநர் - மலையாளம் - ஸ்ரீகுமரன் தம்பி 
* சிறந்த நடிகை - மலையாளம் - லட்சுமி 

## மேற்கோள்கள்

## வெளி இணைப்புகள்
* 

பகுப்பு:இந்தியப் பெண்ணியத் திரைப்படங்கள்
பகுப்பு:இந்திய மலையாளத் திரைப்படங்கள்
பகுப்பு:1976 மலையாளத் திரைப்படங்கள்
டோல்கோச் அருவி

**டோல்கோச் அருவி** (Dolgoch Falls) என்று அழைக்கப்படும் அருவி மிட் வேல்ஸ், க்வினெட்,  டைவின் அருகே உள்ள மூன்று அருவிகளின் தொடர் ஆகும். இந்த அருவியானது நாண்ட் டோல்-கோச் ஓடையின் ஒரு பகுதியாகும், இது அஃபோன் ஃபேத்யூவில் பாய்கிறது, மேலும் இது டாலிலின் இருப்புப்பாதை வழியின் அருகிலுள்ள டோல்கோச் நிலையத்திலிருந்து பிரபலமான நடைப்பாதையை உருவாக்குகிறது. 

## மேற்கோள்கள்

## வெளி இணைப்புகள்

* www.geograph.co.uk : டோல்கோச் நீர்வீழ்ச்சி மற்றும் சுற்றியுள்ள பகுதியின் புகைப்படங்கள்

பகுப்பு:வேல்ஸ்
கோரோனீயா சமர் (கிமு 447 )

**கோரோனீயா சமர்** (*Battle of Coronea*,  **முதல் கோரோனீயா சமர்** என்றும் அழைக்கப்படுகிறது) என்பது முதல் பெலோபொன்னேசியப் போரின் போது ஏதெனியன் தலைமையிலான டெலியன் கூட்டணி  மற்றும் போயோட்டியன் கூட்டணி இடையே கிமு 447 இல் நடந்த மோதலாகும்.

கிமு 457 இல் ஏதெனியர்கள்  ஓனோபைட்டா போரின் முடிவில் போயோட்டியாவைத் தங்கள் கட்டுப்பாட்டுக்குள் கொண்டுவந்தனர். மேலும் அடுத்த பத்து ஆண்டுகள் தங்கள் கூட்டணியின் வரம்பை அதிகரித்து பலப்படுத்த முயன்றனர். கிமு 454 இல் பாரசீகத்திற்கு எதிரான எகிப்திய கிளர்ச்சிக்கு உதவ முயன்று அனுப்பபட்ட ஒரு கடற்படையை ஏதென்ஸ் இழந்தது. அதன்பிறகு டெலியன் கூட்டணியின் மற்ற உறுப்பு நாடுகள் கிளர்ச்சியில் ஈடுபடலாம் என்று அஞ்சி, ஏதென்ஸ் கிமு 453 இல் டெலோசிலிருந்த கூட்டணியின் கருவூலத்தை தங்கள் நகரத்திற்கு மாற்றினர். மேலும் கிமு 450 இல் பாரசீகத்துடன் கால்லியாஸ் அமைதி ஒப்பந்த்ததை மேற்கொண்டனர்.

டெலியன் கூட்டணி நடைமுறையில் ஒரு ஏதெனியப் பேரரசாக இருந்தது. ஏதென்ஸ் பொதுவாக ஏஜியன் கடலில் தங்கள் ஆதிக்கத்தை செலுத்துவதில் வெற்றி பெற்றாலும். அவர்கள் தரைப்போர்களில் குறைவான வெற்றிகளையே ஈட்டினர். கிமு 457 இல் ஏதெனியன் வெற்றிக்குப் பிறகு எதிர்ப்பாக இருந்த பிரபுக்களை போயோட்டியாவிலிருந்து நாடு கடத்தப்பட்டனர். அவர்கள் கிமு 447 ஆண்டு வாக்கில், நாடுதிரும்பினர். சில போயோட்டியன் நகரங்களையும்  கைப்பற்றத் தொடங்கினர். இதை அறிந்த ஏதென்சு இதை ஒரு சிறு கலமகாக கருதி டால்மிடீஸ் என்பவரின் தலைமையில் பெரிய குடும்பத்து இளைஞர்கள் அதிகமாக கொண்ட 1,000 ஹெப்லைட்டுகளையும், அவர்களது கூட்டாளிகளின் பிற துருப்புக்களுடன் அனுப்பியது. இந்தக் கலகத்தை எளிதாக எடுத்துக் கொள்ளக்கூடாது இதை அடக்க தீவிர நடவடிக்கை தேவை என்று பெரிக்கிள்ஸ் எச்சரித்து பார்த்தார். ஆனால் அவை அதைக் கேட்கவில்லை. சிறு படையை மட்டும் அனுப்பினால் போதும் என்று கருதி அப்படியே அனுப்பியது. டால்மிடீஸ் மீண்டும் அந்த நகரங்களைத் திரும்பக் கைப்பற்றுவதற்காக படைகளுடன் போயோட்டியாவிற்கு அணிவகுத்துச் சென்றான். டால்மிடீஸ் கொரோனியாவை மீண்டும் கைப்பற்றினன். அங்கே ஒரு சிறு படையை நிறுவினார். ஓர்கோமெனைக் கைப்பற்ற முயற்சி செய்யவில்லை. ஊர் திரும்ப ஆரம்பித்தார். திரும்புகையில் கொரோனியாவில் ஓர்கோமெனை கைப்பற்றியவர்களும், நாடு கடத்தபட்ட போயோட்டியர்களும் ஒரு படையாக திரண்டு ஏதெனியப் படைகளை தாக்கி தோற்கடித்தனர். தாக்குதலில் டால்மிடீஸ் இறந்தார். ஏதெனியப் படையினர் பலர் கைது செய்யப்பட்டனர். இவர்களை மீட்டுக்கொள்ளவேண்டி  போயோட்டியாவில் தாங்கள் செலுத்திவந்த ஆதிக்கத்தை ஏதென்சு விட்டுக் கொடுக்க வேண்டி வந்தது. மேலும் டெலியன் கூட்டணியை விட்டு வெளியேற போயோட்டியா அனுமதிக்கப்பட்டது. போயோட்டியா போனதோடு லோக்கிரிசு, போசிசு போன்றவையும் ஏதென்சின் தொடர்பிலிருந்து விலகின. ஏதெனியர்களுக்கு இந்தப் போரில் ஏற்பட்ட தோல்வியானது யூபோயா மற்றும் மெகாராவுக்கு ஊக்கத்தை அளித்து அங்கு கிளர்ச்சிகள் ஏற்பட காரணமாயிற்று. இது எசுபார்த்தாவுடன் மேலும் மோதல்கள் ஏற்பட வழிவகுத்தது, பெலோபொன்னேசியன் போருக்கு பங்களித்தது.

## குறிப்புகள்
Thucydides 1.113 

Battle of Coronea in Robert J. Buck's ''History of Boetia''

C.M. Bowra, ''The Epigram of the Fallen at Coronea'' 

J.A.O. Larsen, ''Orchomenus and the Formation of the Boeotian Confederacy in 447 B.C.'' 

Clifford J. Dull, ''Thucydides 1. 113 and the Leadership of Orchomenus''

பகுப்பு:ஏதென்சு ஈடுபட்ட சமர்கள்
பகுப்பு:முதல் பெலோபொன்னேசியப் போர்
வேம்பநாடு (திரைப்படம்)

***வேம்பநாடு*** 1990 ஆம் ஆண்டு வெளிவந்த மலையாளத் திரைப்படமாகும், பேராசிரியர் . சிவபிரசாத் இயக்கத்தில் வெளியிடப்பட்ட இப்படத்தில் அஜீஸ், மகேஷ், ஜெயபாரதி ஆகியோர் முக்கிய வேடங்களில் நடித்துள்ளனர். இது உரையாடல்கள் இல்லாத இந்த சோதனைத் திரைப்படமாகும். இப்படம் 1990 ஆம் ஆண்டிற்கான கேரள மாநில திரைப்பட விருது - சிறப்பு ஜூரி விருதை வென்றது. மேலும் இது 1991 ஆம் ஆண்டு மெட்ராஸ் திரைப்பட விழாவின் பனோரமா பிரிவில் திரையிடப்பட்டது. திரைப்பட விமர்சகர் கோழிக்கோடன் தனது எல்லா காலத்திலும் 10 சிறந்த மலையாளத் திரைப்படங்களின் பட்டியலில் இந்தப் படத்தையும் சேர்த்துள்ளார்.

## நடிகர்கள்

* அஜீஸ்
* மகேஷ்
* ஜெயபாரதி
* ரஞ்சினி
* டி.என்.கோபிநாதன் நாயர்
* பாபு நம்பூதிரி
* காவேரி
* தெஸ்னி கான்
* குட்டியேததி விலாசினி

## மேற்கோள்கள்

பகுப்பு:1991 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
கோழிக்கோடன்

**கோழிக்கோடன்** என அழைக்கப்படும் **கே. அப்புக்குட்டன் நாயர்** (1925-2007), இந்தியாவின் கேரளாவைச் சேர்ந்த ஒரு திரைப்பட விமர்சகர் மற்றும் எழுத்தாளர் ஆவார். முதன்மையான மலையாள சினிமாவை உன்னிப்பாக நோக்கும்  முதல் விமர்சகர்களில் ஒருவரான அவர் நான்கு தசாப்தங்களாக சுமார் 2,000 மலையாளத் திரைப்படங்களை மதிப்பாய்வு செய்தார். அவர் 1950 ஆம் ஆண்டுகளின் முற்பகுதியில் இருந்து திரைப்படங்களில் எழுதத் தொடங்கினார். அவர் *[[மாத்ருபூமி (இதழ்)|மாத்ருபூமி]]* மற்றும் *[[சந்திரிகா (மலையாள இதழ்)|சந்திரிகாவில்]]* எழுதத் தொடங்கினார், பின்னர் *மாத்ருபூமி இல்லஸ்ட்ரேட்டட் வீக்லியின்* வழக்கமான பத்தியின் கட்டுரையாளராகத் திகழ்ந்தார். சினிக் (Cynic) மற்றும் நாதிர்ஷாவுடன் ( டிஎம்பி நெடுங்கடி ) (Nadirsha (T. M. P. Nedungadi) ஆகியோருடன் இவரும் இணைந்தார் இந்த மூவர் அணி மலையாளத்தில் திரைப்பட விமர்சனத்தை ஒரு தீவிரமான எழுத்து வகையாக உயர்த்தியதாக கூறப்படுகிறது. *சலதித்ராஸ்வதனம் எங்கனே* என்ற தலைப்பில் வெளியிடப்பட்ட இவரது நூல் 1988 ஆம் ஆண்டிற்கான சிறந்த சினிமா புத்தகத்திற்கான கேரள மாநில திரைப்பட விருதை பெற்றது. *படச்சோணிக்கு சலாம்* என்ற கவிதைத் தொகுப்பிற்காக 2010 ஆம் ஆண்டிற்கான கேரள சாகித்ய அகாடமி விருது (நகைச்சுவை) இவருக்கு வழங்கப்பட்டது. அவர் 20 ஜனவரி 2007 ஆம் தேதியன்று  இறந்தார்.

'கோழிக்கோடன் ஸ்மாரக சமிதி' மலையாளத்தில் சிறந்த சினிமா புத்தகத்திற்கு ஆண்டுதோறும் கோழிக்கோடன் புரஸ்காரம் என்ற விருதை நிறுவியுள்ளது.

## இயற்றிய நூல்கள்

### சினிமா

* *சலசித்ரா சல்லாபம்* (டிசி புக்ஸ், 1982)
* *சலசித்ரா நிரூபனம்* (NBS, 1984)
* *சலசித்ரா ஜலகம்* (மாத்ருபூமி,1985)
* *சலசித்ராஸ்வதனம் எங்கனே* (பி.கே. பிரதர்ஸ், 1988)
* *சத்யன் என்ன நாடன்* (NBS, 1992)
* *மலையாள சினிமா: என்டே பிரேமபஜனம்* (பூர்ணா, 1999)
* *மலையாள சினிமாயிலே எக்கலத்தேயும் எத்தனையும் மிகச்சா பாத்து சித்திரங்கள்* (பூர்ணா, 2001)

### கட்டுரைகள்

* *நவோல்லேகம்* (1966)
* *மஹானயா ஷிகாரி* (1973)
* *ஈஷானி புராணம்* (1988)

### நகைச்சுவை

* *படச்சோனிக் சலாம்* (1998)

### குழந்தைகள் இலக்கியம்

* *வாடோ ஞானும் கூடே வரம்* (1986)
* *வாடாமல்லியும் பனிநீர் பூவும்* (1992)
* *மஹாசரிதமாலா* - இரண்டு தொகுதிகள் (1983)
* *குட்டிகல்க்கொரு சம்மனம்* (2000)

## தேர்வு
கோழிக்கோடன் தனது புத்தகம் ஒன்றில் மலையாளத் திரையுலகில் இதுவரை இல்லாத பத்துப் படங்களைப் பட்டியலிட்டுள்ளார்.

* *[[சுயம்வரம் (1972 திரைப்படம்)|சுயம்வரம்]]* (1972)
* *யவனிகா* (1982)
* *சந்தியா மயங்கும் நேரம்* (1983)
* *ஞான கந்தர்வன்* (1991)
* *வஸ்துஹாரா* (1991)
* *[[வேம்பநாடு (திரைப்படம்)|வேம்பநாடு]]* (1991)
* *அபரஹ்னம்* (1991)
* *கடவு* (1991)
* *தென்மாவின் கொம்பத்து* (1994)
* *ஓர்மகள் உண்டாயிருக்கணம்* (1995)

## மேற்கோள்கள்


## வெளி இணைப்புகள்

* கோழிக்கோடனை நினைவு கூர்ந்த சி.எஸ்.வெங்கடேஸ்வரன்

பகுப்பு:கேரள மாநில திரைப்பட விருது வென்றவர்கள்
பகுப்பு:மலையாள எழுத்தாளர்கள்
பகுப்பு:பாலக்காடு மாவட்ட மக்கள்
பகுப்பு:மலையாள மக்கள்
பகுப்பு:2007 இறப்புகள்
பகுப்பு:1925 பிறப்புகள்
பகுப்பு:கேரள சாகித்ய அகாடமி விருது பெற்றவர்கள்
குக்குடேசுவரர் கோவில்

**குக்குடேசுவரர் கோவில்** என்பது இந்தியாவின் ஆந்திரப் பிரதேசத்தின் கிழக்கு கோதாவரி மாவட்டத்தில் உள்ள பிதாபுரம் நகரில் உள்ள ஒரு இந்து சமய கோவிலாகும். சைவ மற்றும் சாக்த இந்து சமய மரபுகள் இரண்டிலும் இக்கோவில் முதன்மையானதாகத் திகழ்கிறது. இது பதினெட்டு மகா சக்தி பீடங்களுள் ஒன்றாகும். கோவிலின் மூலவர் குக்குடேஸ்வரர். இங்கு சிவபெருமான் ஒரு சேவல் வடிவில் அவரது மனைவி ராஜராஜேஸ்வரி தேவியுடன் இக்கோவிலில் குடிகொண்டுள்ளார்.

மகா சக்தி பீடங்களில் ஒன்றான புருகுத்திகா தேவியின் கோவில், குக்குடேசுவரர் கோவில் வளாகத்தில் உள்ளது. கந்த புராணத்திலும், ஸ்ரீநாதரின் *பீமேசுவர புராணத்திலும்*, சமுத்திரகுப்தரின் அலகாபாத் கல் தூண் கல்வெட்டிலும் இந்த பிதாபுரம் குறிப்பிடப்பட்டுள்ளது.

## அமைவிடம்
காக்கிநாடாவிலிருந்து, 16 கி.மீ. (9.9 மை) தொலைவிலும், ராஜமுந்திரியிலிருந்து 65 கி.மீ. (40 மை) தொலைவிலும் விசாகப்பட்டினத்திலிருந்து 140 கி.மீ. (87 மை) தொலைவிலும் .இக்கோவில் அமைந்துள்ளது.

## கோவில்
குகுடேசுவரர் சுவாமி ஸ்படிக லிங்கத்துடன் சுயம்புவாக கருவறையில் எழுந்தருளியிருக்கிறார். இந்தக் கோவில் இங்குள்ள ஒற்றைக்கல் நந்திக்கும் (தெலுங்கில் *ஏக சிலா நந்தி* ) புகழ் பெற்றது.

## திருவிழாக்கள்
மகா சிவராத்திரி, நவராத்திரி, கார்த்திகை மாத விழா ஆகியன இக்கோவிலில் கொண்டாடப்படும் முக்கிய திருவிழாக்கள் ஆகும். குக்குடேசுவரர் கோவிலில் ஆண்டுதோறும் மகாபகுள ஏகாதசி என்ற பெயரில் திருவிழா கொண்டாடப்படுகிறது.

## மேற்கோள்கள்

பகுப்பு:ஆந்திராவில் உள்ள சிவன் கோயில்கள்
பகுப்பு:Coordinates on Wikidata
ஜல்-ஜீரா

**ஜல்-ஜீரா**, அல்லது **ஜல்ஜிரா**, ஒரு இந்திய பானமாகும். இது ஜல்-ஜீரா தூள் எனப்படும் மசாலா கலவையுடன் சுவைக்கப்படுகிறது. இந்தியில், "ஜல்" என்றால் தண்ணீர் மற்றும் "ஜீரா" என்றால் சீரகம். இந்த பானத்தில் முக்கியமாக எலுமிச்சை மற்றும் ஜல்ஜிரா தூள் ஆகியவை கலந்துள்ளன. இது இந்தியாவில் பிரபலமான கோடைக்கால பானமாகும். இது நாக்கின் சுவை மொட்டுகளை தூண்டுவதால், சில சமயங்களில் இது பசியை உண்டாக்கக்கூடும்.

ஜல்ஜிரா பொடி பொதுவாக சீரகம், இஞ்சி, புதினா இலை, கருப்பு உப்பு, சில பழ தூள் (பொதுவாக மாம்பழம் அல்லது சில வகையான சிட்ரஸ் சுவை) மற்றும் மிளகாய் அல்லது காரமான மிளகு தூள் ஆகியவற்றைக் கொண்டு உருவாக்கப்பட்டுள்ளது.

## வரலாறு மற்றும் கலாச்சாரம்
ஜல்ஜீரா  கங்கை நதிக்கரையில் .  ஒரு காலத்தில், தூள் கல் பாளங்களில் அரைக்கப்பட்டு, மண் பானைகளில் சேமிக்கப்பட்டது. 

சீரகம் செரிமானத்திற்கு உதவும் ஒரு மருத்துவப் பொருளாகும். புதினா குளிர்ச்யைக் கொண்டுள்ளது. கருப்பு உப்பு அல்லது கல் உப்பு செரிமானத்திற்கு உதவுகிறது.

வடஇந்திய பகுதிகளின் வெப்பநிலைக்கு எதிராக குளிர்ச்சியான பண்புகளைக் கொண்டிருப்பதால் ஜல்ஜீரா வட இந்தியாவில் பிரபலமானது..

## மேலும் பார்க்கவும்

* ஜீரா தண்ணீர்
* இந்திய பானங்களின் பட்டியல்

## மேற்கோள்கள்

பகுப்பு:இந்திய மருத்துவங்கள்
பகுப்பு:இந்திய பானங்கள்